গুৱাহাটী লোকসভা সমষ্টিৰ বিজেপি প্ৰাৰ্থী কুইন ওজা আৰু কংগ্ৰেছৰ প্ৰাৰ্থী ববিতা শৰ্মাই আজি মনোনয়ন পত্ৰ দাখিল কৰিব। অহা ২৩ এপ্ৰিলত তৃতীয় পৰ্যায়ত গুৱাহাটীত ভোটগ্ৰহণ অনুষ্ঠিত হ'ব।
বিজেপিৰ প্ৰাৰ্থী কুইন ওজাই আজি গুৱাহাটীৰ সোণাৰাম খেলপথাৰৰ পৰা এক বিশাল সমদলেৰে উত্তৰ গুৱাহাটীৰ আমিনগাঁৱলৈ মনোনয়ন পত্ৰ দাখিল কৰিবলৈ যাব।
আনহাতে, কংগ্ৰেছ প্ৰাৰ্থী ববিতা শৰ্মাইয়ো আমিনগাঁৱলৈ সমদল উলিয়াব বুলি জানিব পৰা গৈছে। ইয়াৰ বাবে ৰাজীৱ ভৱনত অন্তিম মুহূৰ্তৰ প্ৰস্তুতি চলি আছে।
ভাৰতীয় জনতা পাৰ্টীৰ প্ৰক্ষেপিত আৰু মিত্ৰজোঁটৰ সমৰ্থিত ৭ নং গুৱাহাটী লোকসভা সমষ্টিৰ সাংসদ পদৰ প্ৰাৰ্থী কুইন ওজাই মনোনয়ন দাখিল কৰা আজিৰ অনুষ্ঠানত মুখ্য মন্ত্ৰী সৰ্বানন্দ সোণোৱাল ,নেডাৰ আহ্বায়ক তথা মন্ত্ৰী ড° হিমন্ত বিশ্ব শৰ্মা, শিক্ষামন্ত্ৰী সিদ্ধাৰ্থ ভট্টাচাৰ্য, বিজেপিৰ ৰাষ্ট্ৰীয় সাধাৰণ সম্পাদক ৰাম মাধব, বিজেপিৰ অসম প্ৰদেশৰ প্ৰভাৰী মহেন্দ্ৰ সিং তথা অগপৰ সভাপতি অতুল বৰাকে ধৰি মিত্ৰজোঁটৰ নেতাসকল উপস্থিত থাকিব।
আনহাতে, কংগ্ৰেছ প্ৰাৰ্থী ববিতা শৰ্মাৰ মনোনয়ন পত্ৰ দাখিলৰ সময়তো প্ৰদেশ কংগ্ৰেছৰ সভাপতি ৰিপুন বৰা, বিৰোধী দলপতি দেবব্ৰত শইকীয়াকে ধৰি দলৰ শীৰ্ষ নেতাসকল উপস্থিতি থাকিব।
জানিব পৰা মতে, আজি মনোনয়ন দখিল কৰাৰ পাছতে প্ৰাৰ্থী দুগৰাকীয়ে নিৰ্বাচনী প্ৰচাৰৰ বাবে ব্যাপক কাৰ্যসূচী গ্ৰহণ কৰিব।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
